BODOLAND रादाब बाक्सा 23 आगष्ट 2021: थांनाय 9 आगष्ट सोमबार खालारखालि बाक्सा जिल्लानि तामुलपुर महाकुमानि घग्राचक भकतभारा गामिनि जामिनि सोर्गीयारीया हरखाबै जाब्रबथाइजों जिउ खोमानो गोनां जादोंमोन । रुंसारि जामिनि सोर्गीयारीनि जिउ आटमाखौ बिदाइ होनायनि मुंङै नखरनि सुबुंफोरा फैगौ 25 आगष्ट बुधबारखालि गावनि नखराव सारादुखौ खुंफुंनो साखा फारा जाबाय । रुंसारि जामिनि सोर्गीयारीनि सारादुखौ खुंफुंनो थाखाय नखरनि सुबुंफोरा साखा फारा जानाय समाव तामुलपुर जिल्ला बड चिनेमा आर्टिस एसेसिसननि आफादगिरि अनजन बर, गाहाइ नेहाथारि क्रिष्ण बर, सनजिब दैमारी, मिरु बड चिनेमा आर्टिस एसेसिसन नि सोद्रोमा हरेन उजिर, जयकान्त दैमारी, कमल केके बिथांमोना खौरां लाहैनायजों लोगोसे रांनि मदद हैदों ।